મળતી માહિતી મુજબ 60 ટકા મકાનમાલિકોએ જર્જરિત મકાનોમાં રિપેરિંગ કામકાજ કરી દીધુ છે પરંતુ તે અંગે હજુ સુધી પૃષ્ટિ કરાઈ ન હોવાની વિગત સાંપડી છે. જેને લઈ ભરચોમાસે જો કોઈ જર્જરિત મકાન જમીનદોસ્ત થાય અને તેના કારણે જાનમાલને નુકસાન થાય તો તેની જવાબદારી પાલિકા તંત્ર લેશે કે કેમ ω તેવા સવાલો પણ ઉઠ્યા છે. ગત વર્ષે નવસારી પાલિકાએ 80 લોકોને જર્જરિત મકાનધારકોને નોટિસ પાઠવી હતી. જોકે તે પછી જરૂરી કાર્યવાહી થઈ ન હતી. ચાલુ વર્ષે પણ આવી જ સ્થિતિનું પુનરાવર્તન થઈ રહ્યાનું જણાઈ રહ્યું છે ત્યારે પાલિકા સત્તાધિશો દ્વારા આવા જર્જરિત મકાનધારકો સામે કોઈ કાર્યવાહી કરાશે કે કેમ કે પછી જાનમાલના નુકસાન બાદ જાગશે એ સવાલ પણ ઉભો થયો છે.